[{"text_idx": "#000001", "text": "Eisma torm 2010. aasta augustis"}, {"text_idx": "#000002", "text": "Sellest kirjutati palju. Siin ainult mo\u0303ned kirjutised:"}, {"text_idx": "#000003", "text": "Minu perel on Eismas maakodu ja meie pere oli u\u0308ks nendest, kes pu\u0308u\u0308dis tormis ajal ja ja\u0308rel hakkama saada. 2010. aasta 8.august muutis La\u0308a\u0308ne-Virumaal asuva Eisma ja teiste u\u0308mberkaudsete kaluriku\u0308lade ilmet igaveseks. Kuigi enamik Eesti ta\u0308helepanust oli koondunud La\u0308a\u0308ne-Virumaa teises osas asuva Va\u0308ike-Maarja ja sellega piirnevate tormikahjude kokku lugemisele, avanes kohutav vaatepilt ka Eismast."}, {"text_idx": "#000004", "text": "8. augusti o\u0303htupoolikul oli ema meie no\u0308 peamajas ja hooldas oma infarkti la\u0308bi po\u0303denud isa. Minu enda isa tegi o\u0303ues to\u0308o\u0308d. Ema meenutab, kuidas a\u0308kki la\u0308ks taevas mustaks ja aknast va\u0308lja vaadates hakkas justkui sein vastu tulema. Isa valmistus samal ajal saunamajast peamajja tulekuks, mille vahe on ca 30 meetrit, aga na\u0308hes la\u0308henevat seina, otsustas tagasi keerata. Ja siis see tuli. So\u0303na otseses mo\u0303ttes orkaani mo\u0303o\u0303tu torm. Tuul rebis o\u0303unapuud hetkega maast, naabrite majale kukkus suur toomingas peale, meie majal purunesid tuulest tekitatud vaakumi to\u0303ttu ko\u0303ik teise korruse aknad, puud lendasid majade vahel jne. Ema u\u0308tles, et istus rahakott ka\u0308es (arvas, et kui maja ha\u0308vineb, ja\u0308a\u0308vad talle ehk ellu ja\u0308a\u0308des dokumendid alles) ja mo\u0303tles, et mis vanaisast saab? Tema ei saa ju uksest va\u0308lja, sest ta ei saanud liikuda."}, {"text_idx": "#000005", "text": "See asi kokku kestis kaheksa minutit. Kui isa la\u0308ks no\u0308 ku\u0308lateele vaatama, mis juhtunud on, tuli naaber ja kurtis, et ta lapsed la\u0308ksid ko\u0303rvlku\u0308la maha ja\u0308etud lennujaamale vahetult enne orkaani o\u0303ppeso\u0303itu tegema ega pa\u0308a\u0308se enam tagasi. Minu isa mo\u0303tles, et mis see siis a\u0308ra ei ole, vo\u0303ttis mootorsae, et la\u0308heb teeb tee vabaks. Saagisidki ku\u0308mmekond meie kooperatiivis teele langenud puud teelt a\u0308ra, aga kui jo\u0303udsid no\u0308 suure teeni, andsid alla. Seal ei olnud enam metsa ja vo\u0303imatu oli aru saada, kus u\u0308ldse autotee oli."}, {"text_idx": "#000007", "text": "Isa meenutab, kuidas teise na\u0308dala lo\u0303puks oli olukord juba nii hull ilma elektrita, et la\u0308ksid naabermehega Eesti Energia meeste juurde, kes seal to\u0308id u\u0308ritasid teha. Eesti Energia mehed u\u0308tlesid, et kui neile tehtaks saega tee vabaks metsa alla, kus olid suured ko\u0303rgepinge liinid ja mingi vajalik so\u0303lmpunkt, siis nad saavad asja korda. Isa koos naabrimehega hakkasidki to\u0308o\u0308le ja murdsid vapsikust la\u0308bi. Aga kui mu isa ja naabrimeest poleks olnud, siis ilmselt oleks veel pa\u0308evi ja kes teab, kui kaua veel la\u0308inud. Seega ole valmis \u2013 mootorsaag pa\u0308a\u0308stab."}, {"text_idx": "#000008", "text": "Muide, mu ema u\u0308tles nu\u0308u\u0308d meenutades, et ta suurim hirm oli see, kui vanaisa sureb. Mis siis surnukehaga saab, sest mitu pa\u0308eva oli liiklus takistatud. Emale meenus, kuidas vanavanaisa oli surnud maal ja siis oli ta pandud no\u0308 keldrisse ja\u0308a\u0308 vahele. Aga, kust tema selle ja\u0308a\u0308 oleks saanud vo\u0303tta? See oli reaalne hirm, sest vanaisa oli saadetud haiglast koju no\u0308 surema."}]